CELEX: 52013PC0647
Language: da
Date: 2013-09-18
Title: Forslag til EUROPA-PARLAMENTETS OG RÅDETS AFGØRELSE om anvendelse af fleksibilitetsinstrumentet

|
			
		
		
		52013PC0647
		
			Forslag til EUROPA-PARLAMENTETS OG RÅDETS AFGØRELSE om anvendelse af fleksibilitetsinstrumentet /* COM/2013/0647 final - 2013/ () */
			
				
		
		
			
			   	BEGRUNDELSE
[Rådets forordning om den flerårige
finansielle ramme for årene 2014-2020] åbner mulighed for at anvende
fleksibilitetsinstrumentet til finansiering af nøje fastlagte udgifter, som
ikke kan finansieres inden for de lofter, der er fastsat for et eller flere
udgiftsområder i den flerårige finansielle ramme.
I overensstemmelse med [artikel 11 i Rådets
forordning om den flerårige finansielle ramme for årene 2014-2020] foreslår
Kommissionen efter at have undersøgt alle mulighederne for omfordeling af
bevillingerne under udgiftsområde 1b, at der gøres brug af
fleksibilitetsinstrumentet til at supplere de bevillinger, der på Den
Europæiske Unions almindelige budget for regnskabsåret 2014 er afsat til
finansiering af de cypriotiske strukturfondprogrammer, ud over loftet for
udgiftsområde 1b med 78 380 000 EUR med henblik på at kunne
yde yderligere midler fra strukturfondene til Cypern. 
Budgetmyndighedens to parter mindes om, at
afgørelsens offentliggørelse i Den Europæiske Unions Tidende ikke må finde sted
senere end offentliggørelsen af EU's almindelige budget for 2014. 
Forslag til
EUROPA-PARLAMENTETS OG RÅDETS AFGØRELSE
om anvendelse af fleksibilitetsinstrumentet
EUROPA-PARLAMENTET OG RÅDET FOR DEN
EUROPÆISKE UNION HAR -
under henvisning til [Rådets forordning om den
flerårige finansielle ramme for årene 2014-2020, særlig artikel 11], 
under henvisning til forslag fra
Europa-Kommissionen,
i betragtning af, at det efter en undersøgelse
af alle muligheder for at omfordele bevillingerne under udgiftsområde 1b
har vist sig nødvendigt at gøre brug af fleksibilitetsinstrumentet til at
supplere de midler, der på Den Europæiske Unions almindelige budget for
regnskabsåret 2014 er afsat til finansiering af de cypriotiske
strukturfondprogrammer, ud over loftet for udgiftsområde 1b med
78 380 000 EUR med henblik på at kunne yde yderligere i alt 100 000
000 EUR til Cypern fra strukturfondene —
VEDTAGET DENNE AFGØRELSE: 
Artikel 1
Ved hjælp af fleksibilitetsinstrumentet
forhøjes forpligtelsesbevillingerne under udgiftsområde 1b i Den
Europæiske Unions almindelige budget for regnskabsåret 2014 med
78 380 000 EUR.
Beløbet bruges til at supplere finansieringen
af de cypriotiske strukturfondprogrammer under udgiftsområde 1b.
Artikel 2
Denne afgørelse offentliggøres i Den
Europæiske Unions Tidende.
Udfærdiget i Bruxelles, den […].
På Europa-Parlamentets vegne                    På
Rådets vegne
Formand                                                        Formand